Goidbichl

Da Goidbichl, aa Goldbichl, is a 1064 Meta hocha Bichl in da Nachn vo Innschbruck in Tiroi. Es is a bedeidande archäologische Fundstettn.

Vo da Bronznzeid oo, vua umara 4000 Joar, woar da Goidbichl a heiliga Beag und a Kuitstettn. Do san voa oim Brandopfa duachgfiaht worn. A an Oitor aus Loam und Stoa san Opfafeia owbrennt worn: vua oim Schof und Goass owa aa Rindviecha und Schweindln. Dea Oitor is stendi ausbaut woarn und hod a iwaregionale Bedeitung ghobt. Es hod do aa Feiabestottunga gem. Da heilige Bereich is duach an Woi vom profanan Bereich trennt gwen.

Vo uma 600 v. u. Zr. oo hom d Rätä em Heiligdum bzw. da Opfastettn zua neien Bliah vahoifn. Se hom en Goidbichl sogor no afgschitt und so 6 Meta heha gmocht.

De Opfastettn hod bis zua Remazeid bstandn. D Rema owa ham nacha d Kuitstettn zasteat. 

 Etymologie 
Da Nam Goidbichl kimmt ned vom Metoi Goid, sondan woarscheins vo Goid (dt. Galt) im Sinn vo Goidviech. Damid san Jungrindviecha und Muadakiah gmoant, de wo koa Milli gem und afn Goidbichl zua Woad gwen san. auf innsbruck.info (Amtliche Mitteilungen des Unterausschusses Igls) 

 Beleg 

 Im Netz 



Kategorie:Alpen
Kategorie:Berg in Europa
Kategorie:Berg in Tirol
Kategorie:Innsbruck